**סיכום**

להלן מיפוי הידע והניסיון אשר רכשנו בפרויקט. את הידע הנ"ל נרצה לחלק למספר גורמים:

1. ידע בתחום האלקטרוניקה:

תכננו ובנינו מעגלים חשמליים משולבי מיקרו בקר.

בדיקות ברמת הרכיב, התנסינו בעבודה עם ציוד בדיקה.

התנסינו בעבודה עם המיקרו בקר esp8266 בעל טכנלוגיית WiFi.

1. ידע בתחום הרשתות:

הכרנו והתנסינו בטכנולוגיית WebSockets.

למדנו והתנסינו בשימוש פרוטוקול HTTP, למדנו ויישמנו את הבקשות והתגובות השונות ועשינו שימוש בפורמט Rest API.

1. ידע בתחום התוכנה:

התנסינו בכתיבת תוכנית צרובה ל Arduino.

למדנו והתנסינו בפלטפורמת .NET וביניהם טכנולוגיית ASP.NET Core ושפת C#.

התנסינו בכתיבת תוכנת אינטרנט עשירה ואינטראקטיבית באמצעות html, css, javascript. התנסינו בספרית JQuery ובטכנולגית ajax.

מלבד הניסיון המקצועי אותו רכשנו במהלך הפרויקט, אנו חייבים לציין את שיתוף הפעולה ועבודת הצוות שנרקמה בינינו. עם כל הקשיים והפיתולים בדרך הצלחנו להעמיד פרויקט מורכב ומעניין שמהווה אבן פינה לדרכנו בעולם המקצועי. מעבר לכך, רכשנו ניסיון רב בהתמודדות עם מערכת תוכנה מורכבת. עסקנו רבות במחקר ולימוד ברשת ממקורות מגוונים רכשנו כלים לעבודה ולפיתוח ויישמנו בעזרתם את מרכיבי הפרויקט שלנו.

מטרת הפרויקט הייתה להביא לנגישות קלה ומעקב חי אחר שקעי הבית/המשרד. עם סיום הפרויקט נוכל לומר שהמטרה הושגה במלואה ובאופן יעיל ואלגנטי.

אנו רוצים להודות למרצה תמיר דרשר. תמיר ליווה אותנו לכל אורך הפרויקט ייעץ וכיוון, לימד ובעיקר תרם לנו מהידע ומהניסיון שלו ע"מ שנוכל להגיע למוצר מוגמר אותו יזמנו. תמיר פיתח לנו דרכי חשיבה והכווין אותנו כיצד להתמודד עם המכשולים. לולא עזרתו הדרך הייתה מאוד סבוכה ומפותלת.

לסיכום: אנו שמחים ונרגשים להגיע לסיומו של הפרויקט, פרויקט שבו למדנו המון ובעיקר התנסינו. בתהליך בניית הפרויקט טעינו לא מעט, נכשלנו במקרים מסוימים, אך ידענו להתגבר למדנו מהטעויות וצלחנו את המכשולים והקשיים שמלווים פרויקט זה. במהלך החשיבה, תכנון ופיתוח הפרויקט רכשנו כלים מעשיים שיקנו לנו בסיס טוב להמשך הדרך.

ברצוננו להעלות הצעה לפרויקט המשך, פרויקט מאתגר שבו נדרש לפתח תשתית דומה המתפקדת בעזרת כלים לראייה ממוחשבת ועיבוד תמונה. היינו מחליפים את אפליקציית האינטרנט במצלמה המזהה את תנועות היד של האדם ומבצעת זיהוי סימנים עם הידיים ומפעילה את הפעולות השונות בהתאם. יכולת כזו תאפשר להתנתק מהצורך בנקודת קצה (סלולר, מחשב) ותהיה נוחה וקלה אף יותר.